text: Shell-røveri: 20-årig sigtet
  28 november 2014 kl. 11.40
  En 20-årig mand fra Nordborg blev fredag formiddag fremstillet i grundlovsforhør sigtet for et røveri mod Shell på Nørrekobbel i Sønderborg den 7. november.
  Syd- og Sønderjyllands Politi offentliggjorde for nogle dage siden et overvågningsfoto af røveren.
  Det medførte, at Lokalpolitiet i Sønderborg kunne afhøre den 20-årige, som overfor politiet erkendte at have begået røveriet.
  I grundlovsforhøret benægtede han imidlertid. Dommeren mente, at der var begrundet mistanke mod den 20-årige, men ville ikke fængsle ham.
  20-årig sigtet for røveri mod Shell på Nørrekobbel i Sønderborg efter udsendelse af foto. Læs: http://t.co/cKIiHioRm0 #politidk
  
  